Solstein

En solstein, på islandsk og norrønt sólarsteinn var i henhold til de norrøne sagaene et krystall brukt til å finne solas posisjon på himmelen i overskyet vær eller i tåke.

 Bakgrunn 
Solsteinen er sagnomsust og arkeologer tvilte lenge på at den fantes. Teorien om solsteinens eksistens ble først fremsatt av Thorkild Ramskou i boka Solstenen fra 1967.The Fabled Viking Sunstone, men hans teori ble skarpt tilbakevist av andre forskere fordi de mente det ville vært både upraktisk og umulig å bruke krystallstein til navigasjon.Nytt funn viser hvordan vikingene fant sjøveien i tåka Nyere forskning viser imidlertid at teorien hans kan stemme.

Solsteinen ble trolig laget av kalsitt eller cordieritt skåret til en terning, mineraler som oppfører seg som et polariseringsfilter. Ved å se gjennom dette, kunne navigatøren i praksis få filtrert bort nok av de høyfrekvente delene av lyset. Siden lavfrekvent lys (rød/gul) brytes vesentlig mindre, kunne solen ses gjennom skydekket.SNL - Solstein Ved å fange opp solstrålene selv i overskyet vær, kunne de norrøne sjøfarende måle solhøyden og dermed holde stø vestlig eller østlig kurs langs den samme nordlige breddegraden. Dette kan ha bidratt til å muliggjøre de åpenbart rette toktene som ble foretatt mellom Norge og Island i middelalderen.

En stein funnet i 2013 i elven Themsen i vraket av et krigsskip fra 1600-tallet kan være et bevis på at kalsittkrystaller kan ha vært brukt som hjelpemiddel til navigasjon senere i middelalderen.Kan ha funnet legendarisk solstein

 Referanser 

 Eksterne lenker 
 https://www.nrk.no/viten/viser-at-solstein-fungerer-1.13062952
  youtube: (engelsk) Video med forklaring på hvordan kalsitt og polarisering virker 
 NYtimes: (engelsk) We May Have Found a Fabled Sunstone
 Economist: (engelsk) Viking navigation, Sunstruck - How Norsemen found their way round in cloudy weather

Kategori:Norrøn mytologi
Kategori:Maritim navigasjon